Na temelju članka 5. Zakona o kulturnim vijećima i financiranju javnih potreba u kulturi („Narodne novine“ broj 83/22), članka 143. stavka 5. Zakona o obrazovanju u osnovnoj i srednjoj školi („Narodne novine“ br. NN 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18, 98/19, 64/20, 133/20, 151/22), članka 17. stavka 3. Zakona o pravnom položaju vjerskih zajednica („Narodne novine“ broj 83/02, 73/13) i članka 33. stavak 1. točka 13. Statuta Općine Jelenje („Službene novine Općine Jelenje“ broj 59/23) Općinsko vijeće Općine Jelenje na 17. sjednici održanoj dana 21. prosinca 2023. donosi

**Program javnih potreba u kulturi, obrazovanju i religiji**

**Općine Jelenje za 2024. godinu**

**Članak 1.**

Programom javnih potreba u kulturi, religiji i obrazovanju Općine Jelenje u 2024. godini (u daljnjem tekstu: Program) utvrđuju se aktivnosti, poslovi i djelatnosti od značaja za Općinu Jelenje, a u svezi s:

1. promicanjem kulture,
2. potporom vjerskim zajednicama,
3. sufinanciranjem boravka djece u vrtiću,
4. sufinanciranjem programa iznad standarda u osnovnoškolskom obrazovanju,
5. stipendiranjem izvrsnosti,
6. stipendiranjem učenika i studenata slabijeg imovinskog stanja,
7. produženim boravkom i cjelodnevnom nastavom u Osnovnoj školi Jelenje-Dražice,
8. darivanjem povodom Sv. Nikole,
9. poklonom za polaznike prvog razreda,
10. sufinanciranjem radnih bilježnica i školskih potrepština,
11. sufinanciranjem prijevoza studenata.

**Članak 2.**

Program javnih potreba u kulturi, religiji i obrazovanju financirati će se od prihoda i primitaka u iznosu od 563.700,00 eura prema vrstama rashoda kako slijedi:

|  |  |
| --- | --- |
| **VRSTA RASHODA/IZDATAKA** | **IZNOS u eurima** |
| 1. Potpora udrugama u kulturi i bibliobus | 13.700,00 |
| 2. Potpora vjerskim zajednicama | 6.000,00 |
| 1. Sufinanciranjem boravka djece u vrtiću | 400.000,00 |
| 4. Sufinanciranje programa iznad standarda u osnovnoškolskom obrazovanju | 12.000,00 |
| 5. Stipendiranje izvrsnosti | 45.000,00 |
| 6. Stipendiranje učenika i studenata slabijeg imovinskog stanja | 10.500,00 |
| 1. Produženi boravak i cjelodnevna nastava u OŠ Jelenje Dražice | 36.000,00 |
| 1. Darivanje povodom Sv. Nikole | 8.000,00 |
| 1. Poklon za polaznike prvog razreda osnovne škole | 3.500,00 |
| 1. Sufinanciranje radnih bilježnica i školskih potrepština | 25.000,00 |
| 1. Sufinanciranje prijevoza studenata | 4.000,00 |
| **UKUPNO** | **563.700,00** |

**Članak 3.**

Sredstva za ostvarivanje programa iz članka 2. osiguravaju se u Proračunu Općine Jelenje za 2024. godinu.

**Članak 4.**

Ovaj Program stupaju na snagu osmog dana od dana objave u „Službenim novinama Općine Jelenje“, a primjenjivat će se od 1. siječnja 2024. godine.

KLASA: 024-04/23-01/8

URBROJ: 2170-20-03-01/03-23-12

Dražice, 22. prosinca 2023.

PREDSJEDNICA OPĆINSKOG VIJEĆA

OPĆINE JELENJE

Izabela Nemaz